Zoologie. De Rhinocerote tichorhino. 181 
pressa conspicitur. — Corium capitis faciem inferiorem obducens in lateris 
dextri anterioris partis apice tantum deest, in lateris sinistri anteriore parte 
vero multo magis, fere usque ad mandibulae rami dimidium, abscissum 
observatur. Quare in latere dextro mandibulae apex tantum, in latere sinistro 
vero praeter apicem totum fere anterius dimidium, vel saltem anterior 
tertia pars, mandibulae rami corio denudatum apparet. — Epidermis inferio- 
rem cranit faciem obducens satis bene quidem conservata, sed ex parte 
massa terrea et organica pulverulenta subpingui, fusca obducta est. Pilos 
integros, singulos adhaerentes quidem adhuc inveni, sed partes fasciculorum 
pilorum suprabasales fere omnes quasi derasae et breviter truncatae eva- 
dunt, etiamsi cavitates conicae, quibus inseruntur, nec non pori, e quibus 
erumpunt, frequentissima et plerumque integra cernantur. Pori piliferi in 
regione mentali majores (Tab. VI. fig. 3) quam in reliquis capitis partibus 
(ib. fig. 1 et 2) apparent, pilos igitur longiores, majores, et frequentiores, 
forsan barbulae mentalis speciem constituentes, emisisse videntur. 
Facies capitis laterales (Tab. I. fig. 1 et 2, Tab. IL. fig. 1) fere rhom- 
boïdalem exhibent formam et margine superiore flexuoso longiores, quam 
margine inferiore arcuato, margine anteriore vero longiores seu altiores 
quam margine posteriore evadunt. 
Etiamsi vero in animali integro secundum symmetriae leges facies dextra 
et sinistra eandem exhibere debeant figuram, in descriptione nostra tamen, 
ob capitis Wiluiensis conservationis statum, facies dextra et sinistra se- 
junctim sunt describendae, quum variam figuram ostendant, a vario con- 
servationis statu derivandam. 
In facie dextra (Tab. I. fig. 1 et 2) ossa nasi inde a medio corio et periosteo 
denudata sunt, basi vero corio obducta et musculi levatoris labii superioris 
et alae nasi vestigiis instructa cernuntur. Dessepimenti nasalis ossei tota 
pars anterior nuda apparet. Ossa incisiva corio orbata parte inferiore et 
anteriore ex parte periosteo et gingivarum, nec non musculorum labialium 
